Laerskool Phalaborwa - SENIORKOOR
In 1996 was Mev. Mariekin Burger die koorleidster en `n leerling, Janandi van Schoor, die begeleidster. In daardie jaar het ons Seniorkoor aan drie verskillende koorfeeste deelgeneem. Mev. Mariekin Burger en Mev. Erika Engelbrecht was baie jare lank die leidster en begeleidster van ons Seniorkoor en het groot hoogtes behaal met die suiwer sang en verskillende stemme wat hulle gebruik in hul onderskeie liedere. In 1998 het ons Seniorkoor gaan deelneemaan die Eisteddfodd en weggestap met die Johan Steynberg trofee, deur 90% te behaal. In 2000 neem ons Seniorkoor deelaan die ATKV Streekskompetisie en behaal `n goue sertifikaat. In 2001 neem ons deel aan die Carpe Diem Kunstefees en is die streekswenners met 97%.
Dit is duidelik dat die kinders van Laerskool Phalaborwa KAN sing. Ons Seniorkoor het al die afgelope paar jaar groot naam gemaak vir hulself in ons dorp en ook in ons provinsie. Ons Seniorkoor oefen na skool. As gevolg van `n baie druk akademiese program kan ons ongelukkig nie ons senior leerlinge ook in skooltyd laat oefen nie. Die oefentye is so aangepas dat dit nie bots met rugby, netbal, atletiek, landloop of swem oefentye nie, dus kan baie leerlinge kom oefen en in ons koor sing.
Die Seniorkoor bestaan tans uit ongeveer 55 leerders vanaf graad 4 - 7. Ons tree op saam met gaskunstenaars, tydens koorfeeste, in kerke en by konserte en die koor word begelei deur Mev. Hanlie Nel en Erika Engelbrecht.